ยฺวิ่นเฉิง

ยฺวิ่นเฉิง () เป็นนครระดับจังหวัดที่อยู่ทางใต้สุดในมณฑลชานซี สาธารณรัฐประชาชนจีน ติดกับนครหลินเฝิน และนครจิ้นเฉิงทางทิศเหนือและทิศตะวันออก และติดกับมณฑลเหอหนานและมณฑลฉ่านซีทางทิศใต้และทางตะวันตก จากการสำรวจสำมะโนประชากรปี 2020 ยฺวิ่นเฉิงมีประชากร 4,774,508 คน (5,134,779 คน ในปี 2010) โดยอาศัยอยู่ในตัวเมือง 928,334 คน (680,036 คน ในปี 2010) ซึ่งประกอบด้วยเขตหยานหูเขตเดียว พื้นที่ชุมชนเมืองอีกแห่งหนึ่งอยู่ในทางตอนใต้ของอำเภอผิงลู่ มีผู้อยู่อาศัย 205,080 คน ซึ่งเป็นส่วนหนึ่งของพื้นที่ชุมชนเมืองของนครซานเหมินเสีย

 เขตการปกครอง 
คณะบริหารเทศบาลนคร สภานิติบัญญัติ และตุลาการ ตั้งอยู่ในเขตหยานหู () รวมถึงที่ทำการพรรคคอมมิวนิสต์จีนและสำนักความมั่นคงสาธารณะ

 แผนที่   ชื่อ อักษรจีน ฮั่นยฺหวี่พินอิน ประชากร (2010) พื้นที่ (ตร.กม.) ความหนาแน่น (คน/ตร.กม.)เขตหยานหูYánhú Qū680,0361,237501นครหย่งจี้Yǒngjì Shì444,7241,221352นครเหอจินHéjīn Shì395,527593607อำเภอรุ่ยเฉิงRuìchéng Xiàn394,8491,161327อำเภอหลินอีLínyī Xiàn572,5081,350393อำเภอวั่นหรงWànróng Xiàn439,3641,037405อำเภอซินเจี้ยงXīnjiàng Xiàn332,473600533อำเภอเซี่ยXià Xiàn352,8211,328264อำเภอจี้ชานJìshān Xiàn347,425680485อำเภอเหวินสี่Wénxǐ Xiàn404,1501,160328อำเภอเจี้ยงJiàng Xiàn281,643968279อำเภอผิงลู่Pínglù Xiàn258,2411,151217อำเภอยฺเหวียนฉฺวี่Yuánqǔ Xiàn231,0181,620136

 ภูมิอากาศ 
ยฺวิ่นเฉิงอยู่ในเขตภูมิอากาศกึ่งแห้งแล้งภาคพื้นทวีปที่ได้รับอิทธิพลจากมรสุม (Köppen BSk) แบ่งออกเป็น 4 ฤดู ด้วยความที่เมืองตั้งอยู่ทางใต้สุดของมณฑล และตั้งอยู่ทางทิศเหนือของเทือกเขาจงเถียว ทำให้ไม่เจอกับลมพัดลงลาดเขา (Katabatic wind) เมื่อมีลมพัดมาจากทางทิศใต้ จึงเป็นหนึ่งในสถานที่ที่อบอุ่นที่สุดในมณฑล ในฤดูหนาวอากาศจะแห้งมาก ในขณะที่ฤดูร้อนจะชื้น อุณหภูมิเฉลี่ยของแต่ละเดือนอยู่ระหว่าง  ในเดือนมกราคม ถึง  ในเดือนกรกฎาคม และอุณหภูมิเฉลี่ยรายปีคือ  ปริมาณน้ำฝนระหว่างเดือนมิถุนายนถึงกันยายนรวมกัน คิดเป็นกว่าร้อยละ 60 ของปริมาณน้ำฝนต่อปี

 บุคคลที่มีชื่อเสียง 
 กวนอู, ขุนพล และเทพเจ้า
 จิ่ง ไห่เผิง, นักบินอวกาศ ในกองนักบินอวกาศกองทัพปลดปล่อยประชาชน (PLAAC)

 การขนส่ง 
ทางหลวงจีนหมายเลข 209
ทางด่วนโฮฮอต–เป๋ย์ไห่
รถไฟความเร็วสูงสายต้าถง–ซีอาน ให้บริการการเดินทางไปยังปักกิ่ง ไท่หยวน และซีอานYuncheng North schedule   นอกจากจะมีสถานีรถไฟยฺวิ่นเฉิงเหนือที่อยู่บริเวณตัวเมืองยฺวิ่นเฉิงแล้ว ยังมีสถานีที่หย่งจี้ และอำเภอเหวินสี่
ท่าอากาศยานยฺวิ่นเฉิงจางเซี่ยว

 อ้างอิง 


หมวดหมู่:เขตการปกครองระดับจังหวัดของมณฑลชานซี
หมวดหมู่:นครในมณฑลชานซี